
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-6189/91 (2) 

Έγκριση Πολεοδομικής Μελέτης κάτω των 2.000 κατοίκων οικισμού 
Θέρμων Δήμου Σαμοθράκης Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις των άρθρων 33 παρ. 1 και 42 παρ. 5 του Ν. 
1337/83 (ΦΕΚ 33Α') όπως αντικαταστάθηκε η τελευταία με την παρ. 
17 του άρθρου 8 του Ν. 1512/85 (ΦΕΚ 4Α'). 

2. Τις διατάξεις των άρθρων 1, 2 ,3,9,11 και 29 του Ν.Δ. 17.7.23 
«περί σχεδίων πόλεων κ.λπ.» (Α' 228) όπως μεταγενέστερα τροποποιή¬ 
θηκαν και συμπληρώθηκαν. 

Τις διατάξεις του Ν. 1558 (ΦΕΚ 137Α’) Κυβέρνηση και κυβερνη¬ 
τικά όργανα». 

4. Τις διατάξεις του Π.Δ. 20/30.8.85 (ΦΕΚ 414 Δ') «Πολεοδό¬ 
μηση και επέκταση Οικισμών της Χώρας μέχρι 2.000 κατοίκων και 
τροποποίηση του από 24.4.85 Π.Δ. (ΦΕΚ 181 Δ')». 

5. Την υπ’ αρ. I - 3786/23.9.87 απόφαση του Νομάρχη Έβρου για 
την οριοθέτηαη του οικισμού Θέρμων Δήμου Σαμοθράκης (ΦΕΚ 
965Δ'/87). 

6. Την υπ’ αρ. I - 2394/28.5.91 απόφαση του Νομάρχη Έβρου για 
την υπαγωγή των αραιοδομημένων οριοθετημένων περιοχών των οικι¬ 
σμών Θέρμων και Καμαριώτισσας στο καθεστώς εισφοράς γης του άρ¬ 
θρου 5 του Π.Δ. 20/30.8.85. 

7. Την 154/90 γνωμοδότηση του Δημοτικού Συμβουλίου Σαμοθρά¬ 
κης για την μελέτη. 

8. Τις 8/37/17.7.91 και 10/43/14.11.91 γνωμοδοτήσεις του 
Συμβουλίου Χ.Ο.Π. Ν. Έβρου, αποφασίζουμε: 

Άρθρο 1. 

Εγκρίνεται η Πολεοδομική Μελέτη του οικισμού κάτω των 2.000 
κατοίκων Θέρμων του Δήμου Σαμοθράκης (Ν. Έβρου) σύμφωνα με το 
Π.Δ. 20/30.8.85 ως εξής: 

α. Του τμήματος εντός ορίων του οικισμού που έχει χαρακτηρισθεί 
ως συνεκτικό με την I - 3786/87 απόφαση οριοθέτησης του Νομάρχη 
Έβρου. 

β. Του τμήματος που έχει χατακτηρισθεί αραιοδομημένο με την ανω¬ 
τέρω απόφαση του Νομάρχη και είναι εντός ορίων οικισμού. 

γ. Τμημάτων εκτός σχεδίου και εκτός ορίων οικισμού. 

δ. Καθορίζονται οικοδομήσιμοι χώροι, οδοί, πεζόδρομοι, χώροι με 
κοινόχρηστες ή κοινωφελείς λειτουργίες, χώροι για την δημιουργία κτι¬ 
ρίων για πολιτιστικές δραστηριότητες, αθλητισμού, υγείας, πρόνοιας, 
εκπαίδευσης, διοίκησης, τουρισμού όπως οι ρυθμίσεις αυτές φαίνονται 
στα σχετικά δύο (2) χρωματισμένα πρωτότυπα διαγράμματα σε κλί¬ 
μακα 1: 1.000, που θεωρήθηκαν από την προϊσταμένη του ΤΠΠΕ Ν. 
Έβρου και που συνοπτικά τους αντίτυπα δημοσιεύονται με την παρούσα 
απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός των περιοχών που η πολεοδομικής τους μελέτη εγκρίνεται 
με τις παραγράφους α, β και γ του άρθρου 1 της παρούσας. 

Άρθρο 3 

Στο πρόσωπο των οικοπέδων οικοδομημένων ή μη επιβάλλεται προ- 
κήπιο πλάτους τεσσάρων (4) ή έξη (6) μέτρων, όπως φαίνεται στα ίδια 
διαγράμματα. 

Άρθρο 4 
Χρήσεις γης 

Στην παραπάνω περιοχή καθορίζονται οι εξής χρήσεις': 

α. Σε όλα τα οικοδομικά τετράγωνα (Ο.Τ.) του τομέα I, όπως αυτός 
ορίζεται στο επόμενο άρθρο 5 της παρούσας, και όπου δεν αναγράφεται 
άλλη χρήση στο συνημμένο ρυμοτομικό διάγραμμα, ορίζεται χρήση πο- 
λεοδομικού κέντρου, όπως προσδιορίζεται με το άρθρο 4 του από 
23.2.87 Π.Δ/τος με απαγόρευση της χρήσης «κέντρα διασκέδασης - 
αναψυχής». 

β. Σε όλα τα Ο.Τ. των τομέων II και III, όπως αυτοί ορίζονται στο 
επόμενο άρθρο 5 της παρούσας και όπου δεν αναγράφεται άλλη χρήση 
στο συνημμένο ρυμοτομικό διάγραμμα, ορίζεται χρήση γενικής κατοι¬ 


κίας, όπως προσδιορίζεται στο άρθρο 3 του από 23.2.87 Π.Δ. (ΦΕΚ 
166 Δ'). 

γ. Στα Ο.Τ. που αναγράφεται η χρήση «τουρισμός» επιτρέπονται οι 
χρήσεις, όπως προσδιορίζονται στο άρθρο 8 του ίδιου ως άνω Π.Δ/τος. 

Άρθρο 5 

Καθορίζονται οι τομείς I, II και III, τα δε ελάχιστα όρια του εμβαδού 
και προσώπου, καθώς και οι λοιποί όροι και περιορισμοί δόμησης των 
οικοπέδων, που βρίσκονται στην περιοχή της οποίας η πολεοδομική με¬ 
λέτη εγκρίνεται με το άρθρο 1 της παρούσας, ορίζονται ως εξής: 

Α. Τομέας I 

1. Ελάχιστο πρόσωπο: δώδεκα (12) μέτρα. 

2. Ελάχιστο εμβαδό: τριακόσια (300) τετρ. μέτρα. 

3. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα με όποιο εμβαδό και 
διαστάσεις είχαν κατά την 6.10.87 ημέρα δημοσίευσης της οριοθέτη¬ 
σης του οικισμού Καμαρώτισσας. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφανέας τους. 

5. Ο Συντελεστής δόμησης κλιμακώνεται ως εξής: 

-για τα πρώτα 100 τετρ. μέτρα: 1,60 

-για τα επόμενα 100 τετρ. μέτρα: 0,80 
-για τα επόμενα 100 τετρ. μέτρα: 0,60 
-για τα πέραν των 300 τετρ. μέτρων: 0,40 
Η συνολική επιφάνεια ορόφων στο οικόπεδο για κύρια και βοηθητικά 
κτίρια δεν μπορεί να υπερβεί τα 400 τ. μέτρα. 

Κατά παρέκκλιση των ανωτέρω για οικόπεδο που έχει χαρακτηρι- 
σθεί χώρος για ανέγερση κτιρίου κοινής ωφέλειας πέραν των 200 τ.μ. 
οικοπέδου ορίζεται συντελεστής δόμησης 0,80 χωρίς περιορισμό συνο¬ 
λικής δόμησης ορόφων. 

Για οικόπεδα τουριστικών εγκαταστάσεων ή αμιγούς επαγγελματι- 
κής χρήσης ο συντελεστής δόμησης ορίζεται ως εξής: 

-για τα πέραν των 300 τ.μ. και μέχρι 2.000 τ.μ.: 0,60 
-για τα πέραν των 2.000 τ.μ. και μέχρι 4.000 τ.μ.: 0,50 
-για τα πέραν των 4.000 τ.μ.: 0,40 

Στις περιπτώσεις αυτές τα κτίρια ανεγείρονται χωρίς περιορισμό στη 
συνολική επιφάνεια ορόφων. 

Β. Τομέας II 

1. Ελάχιστο πρόσωπο: δεκαπέντε (15) μέτρα. 

2. Ελάχιστο εμβαδόν: πεντακόσια (500) τετρ. μέτρα. 

3. Κατά παρέκκλιση των ανωτέρω ισχύουν τα αναφερόμενα στην πα¬ 
ράγραφο α. 3 του παρόντος άρθρου. Επίσης τα οικόπεδα που προκύ¬ 
πτουν από την οριστική πράξη εφαρμογής της πολεοδομικής μελέτης ή 
προέρχονται από της εισφορές σε γη σύμφωνα με το άρθρο 5 του Π.Δ. 
20/30.8.85 εφόσον έχουν: 

Ελάχιστο πρόσωπο: δέκα (10) μέτρα 
Ελάχιστο εμβαδό: τριακόσια (300) τετρ. μέτρα. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Ο συντελεστής κλιμακώνεται ως εξής: 

-για τα πρώτα 300 τ.μ.: σ.δ. 0,80 
-για τα πέραν των 300 τ.μ.: σ.δ. 0,60. 

Η συνολική επιφάνεια ορόφων κύριων και βοηθητικών κτιρίων δεν 
μπορεί να υερβεί τα 400 τ.μ. κατά παρέκκλιση των προηγουμένων. 

-Για κτίριο κοινής ωφέλειας ορίζεται σ.δ. 0,80 χωρίς περιορισμό συ¬ 
νολικής δόμησης. 

-Για κτίρια τουριστικών εγκαταστάσεων ή αμιγούς επαγγελματικής 
χρήσης ο σ.δ. ορίζεται πέραν των 300 τ.μ. και μέχρι 2.000 τ.μ. 0,60, 
πέραν των 2.000 τ.μ. και μέχρι 4.000 τ.μ. 0,40 
και πέραν των 4.000 τ.μ. 0,20 χωρίς περιορισμό συνολικής επιφά¬ 
νειας κτιρίων, 
γ. Τομέας III 

1. Ελάχιστο πρόσωπο: δεκαοκτώ (18) μέτρα. 

2. Ελάχιστο εμβαδό: εξακόσια (600) τετρ. μέτρα. 

3. Κατά παρέκκλιση των ανωτέρω οικόπεδα που προκύπτουν από 
την οριστική πράξη εφαρμογής της πολεοδομικής μελέτης ή προέρχο¬ 
νται από τις εισφορές σε γη σύμφωνα με το άρθρο 5 του Π.Δ. 20/ 
30.8.85 εφόσον έχουν: 

Ελάχιστο πρόσωπο: δεκατρία (13) μέτρα. 

Ελάχιστο εμβαδό: εξακόσια (400) τετρ. μέτρα. 

4. μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Ο συντελεστής δόμησης κλιμακώνεται ως εξής: 

-για τα πρώτα 300 τ.μ. οικοπέδου: 0,60 

-για τα πέραν των 300 τ.μ. οικοπέδου:: 0,40. 

Η συνολική επιφάνεια των ορόφων για κύρια και βοηθητικά κτίρια 
δεν μπορεί να υπερβεί τα 400 τ.μ.. 

Κατά παρέκκλιση των προηγουμένων ορίζεται: 

-Για οικόπεδα κοινής ωφέλειας σ.δ. 0,60 χωρίς περιορισμό συνολι¬ 
κής δόμησης ορόφων. 

Για οικόπεδα τουριστικών εγκαταστάσεων ή αμιγούς επαγγελματι¬ 
κής χρήσης πέραν των 300 τ.μ. και μέχρι 4.000 τ.μ. 0,40 και πέραν 
των 4.000 τ.μ. 0,20 χωρίς περιορισμό συνολικής επιφάνειας ορόφων. 

Άρθρο 6. 

Γενικές διατάξεις και ειδικοί όροι δόμησης 

1. Το κτίριο τοποθετείται στο οικόπεδο, όπως ορίζεται στην παρά¬ 
γραφο 3 του άρθρου 5 του Π.Δ. 24.4.85 (ΦΕκ 181 Δ). 

2. Επιτρέπονται δύο (2) όροφοι και μέγιστο ύψος κτιρίου επτά και 
μισό (7,50) μέτρα με αύξηση έως δύο (2) μέτρα λόγω στέγης. 

Ως ύψος ορόφου ορίζεται αυτό που προβλέπεται από τον ΓΟΚ και τον 
κτιριοδομικό κανονισμό ανάλογα με την χρήση του κτιρίου. 

3. Ειδικοί όροι δόμησης. 

-η επικάλυψη των κτιρίων γίνεται υποχρεωτικά με κόκκινα κεραμί- 
δια (βυζαντινού ή ρωμαϊκού τύπου) επί δίρριχτης στέγης ή κεκλιμένης 
πλάκας με κλίση έως 25%. 

-Το κτίσμα αποτελείται από ορθογώνιους όγκους. _ ' 

Στην όψη εμφανής λιθοδομή ή λευξός σοβάς, ενιαία χρήση υλικού. 

-Εξώστες υπάρχουν μόνο στον όροφο μήκους έως το 1/2 της όψης 
και πλάτους έως 1,20 μ. ακάλυπτοι. Κατά τα λοιπά εφαρμόζονται οι 
διατάξεις του άρθρου 11 ΓΟΚ, 85. 

Στους εξώστες τα στηθαία είναι μεταλλικά σκούρου χρώματος παρα¬ 
δοσιακής μορφής. Στις εξωτερικές σκάλες τα στηθαία είναι κτιστά ή με¬ 


ταλλικά σκούρου χρώματος παραδοσιακής μορφής. 

-Τα ανοίγματα έχουν εμβαδό μέχρι 30% του εμβαδού κάθε όψης και 
πρέκι οριζόντιο. 

Εφ’ όσον υπάρχει ανοιχτή εξωτερική σκάλα προς όροφο, θα είναι σε 
όλο το μήκος των βαθμιδών κλειστή (συμπαγής) μέχρι την βάση της. 

Η περίφραξη αποτελείται από μανδρότοιχο χαμηλού ύψους έως 70 
εκατοστών με συρματόπλεγμα ή κυγκλίδωμα μεταλλικό παραδοσιακής 
μορφής. 

Τα εξωτερικά κουφώματα είναι παραδοσιακής μορφής όπως και τα 
εξώφυλλα. Απαγορεύεται η χρήση κουφωμάτων αλουμινίου παλαιού 
τύπου. 

-Απαγορεύεται η ανέγερση κτιρίου σε υποστηλώματα (ΡΙΕΟΤΙδ) 

-Σε περίπτωση ειδικού κτιρίου με διαφορετικά μορφολογικά στοιχεία 
η μελέτη θα παραπέμπεται στην ΕΠΑΕ. 

4. Ισχύουν τα αναφερόμενα στο άρθρο 5 παραγρ. 4β και 4δ καθώς 
και στο άρθρο 7 παραγρ. 6, 7, 8, 9, 10, 11 και 12 του Π.Δ. 24.4./ 
3.5.85 (ΦΕκ 181 Δ'). 

Κατά τα λοιπά ισχύουν οι διατάξεις του ΓΟΚ ’85 και του κτιριοδομι- 
κού κανονισμού. 

Άρθρο 7. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 5 Μαρτίου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

Αριθ. 1386/1359 (3) 

Τροποποίηση εγκεκριμένου σχεδίου πόλεως Χανιών στο Ο.Τ. 37 με 

χωροθέτηση περιγράμματος και επιβολή περιορισμών δόμησης κτί- 

σματος ενοριακοϋ Πολιτιστικού κέντρου (Ν. Χώρας). 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν.Δ. «περί σχεδίων πόλεων κ.λ.π.» της 17.7.23 
και ειδικότερα τα άρθρα 3 και 70 αυτού. 

2. Τις διατάξεις του Ν. 1032/80 περί συστάσεως Υπουργείου Χω¬ 
ροταξίας Οικισμού και Περιβάλλοντος. 

3. Τις διατάξεις του Π.Δ. 183 (ΦΕΚ 70Α'/5.6.86) «έγκριση τροπο¬ 
ποιήσεων και καθαρισμός όρων και περιορισμών δόμησης από τους Νο- 
μάρχες». 

4. Τα ισχύον σήμερα ρυμοτομικό σχέδιο Χανιών στο Ο.Τ. 37 που 
εγκρίθηκε με το Β.Δ. 16/10./46 (ΦΕΚ 335Α714.11.46). 

4. Τις με αριθμ. 644/91 και 315/91 αποφάσεις Δημοτικού Συμ¬ 
βουλίου Χανιών, σύμφωνα με τις οποίες προτείνεται χωροθέτηση Ενο- 
ριακού κέντρου στο Ο.Τ. 37. 


6. Το με αριθμ. 10/92 (θέμα Ιο) Πρακτικό Συμβουλίου ΧΟΠ Ν. 
Χανιών σύμφωνα με τα οποίο γνωμοδοτεί υπέρ της έγκρισης χωροθέ- 
τησης περιγράμματος Χτίσματος Ενοριακού κέντρου (διαφοποιημένο 
ως προς το προτεινόμενο από τον Δήμο περιορίζεται στο βόρειο τμήμα) 
και έγκριση ανωτάτου ύψους κτίσματος για το τμήμα Α==5μ., για το 
τμήμα Β=8,5μ. και για το τμήμα Γ=12μ.,αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
πόλεως Χανιών στο Ο.Τ. 37 με χωροθέτηση περιγράμματος κτίσματος 
Ενοριακού Πολιτιστικού κέντρου όπως περιγράφεται στο διάγραμμα το 
θεωρημένο από τον προϊστάμενο του Τμήματος Πολεοδομίας με ημερο¬ 
μηνία 16.3.92 (που αποτελεί αναπόσπαστο τμήμα της απόφασης αυ¬ 
τής), με στοιχεία (αβγδεζηα). 

Εγκρίνουμε επίσης περιορισμό στο ανώτατο ύψος, για τα τμήμα 
Α=5μ., για το τμήμα Β=8,5μ και για το τμήμα Γ=12μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 30 Μαρτίου 1992 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 

